Pranešimas spaudai

2023-09-19

**XV TARPTAUTINIS VAIKŲ IR JAUNIMO FOLKLORO FESTIVALIS**

**„BALTŲ RAŠTAI-2023“, SKIRTAS ŽIRGO METAMS**

Kauno tautinės kultūros centras jau penkioliktąjį kartą kviečia kauniečius ir miesto svečius į Tarptautinį vaikų ir jaunimo folkloro festivalį „Baltų raštai 2023“, kuris šiemet yra skirtas Žirgo metams pažymėti. Ši šventė Kaune rengiama nuo 2009 metų ir turi gražią pradžią – pirmą kartą buvo organizuota pasitinkant Lietuvos tūkstantmetį. Pamažu pradedama suvokti, jog baltų vienybė nėra vien istorinė praeitis. Festivalio metu žiūrovai ne tik klausysis tradicinių dainų, grožėsis tautiniais kostiumais, bet ir patys taps gyvosios kultūros puoselėtojais – galės dainuoti, linksmai šokti, suktis rateliuose, vaidinti, improvizuoti, kurti. Tegul netyla dainos, negęsta baltų vienybės ugnis ant Lietuvos piliakalnių ir žmonių širdyse! Būkime vieningos bendruomenės nariais!

**Rugsėjo 21 d.****15 val.** Kauno tautinės kultūros centre, A. Jakšto g. 18. Festivalio vėliavos pakėlimas ir ugnies įžiebimas. **18 val.** Kauno Palemono gimnazijos stadione, Marių g. 37. Rudens lygiadienio šventė.

**Rugsėjo 22 d. 17 val.** Kauno kultūros centre, Vytauto pr. 79. Vizualinė instaliacija„Skambantys raštai“. Koncertas „Dangaus žirgeliai“.

**Rugsėjo 28 d. 18 val.** Maironio lietuvių literatūros muziejuje, Rotušės a. 13. Gedimino Žilio vakaras„Dievaitavimai“.

**Spalio 12 d. 13 val.** Kauno tautinės kultūros centre, A. Jakšto g. 18. Nemokamas seminaras „Baltų kultūros reliktai tautodailėje, kalboje, muzikoje ir kulinarijoje“. Lektoriai:dr. Daiva Steponavičienė, Virginijus Jocys, Auksė Noreikaitė, Edita Nurmi, Jurgita Kilikauskienė. Registracija <https://forms.gle/wrQzzzo42otStVjd7>. 1**7 val.** Edukacinio žaidimo „Dedu dedu raštą“ pristatymas. **18 val.** Kauno Arkivyskupijos konferencijų salėje, Papilio g. 5. Koncertas„Lekiantys žirgai“.

Renginiai nemokami. Gali būti fotografuojama, filmuojama, viešinama. Informacija www.ktkc.lt

Rengėjai: Kauno miesto savivaldybė, Kauno tautinės kultūros centras

Festivalį finansuoja Lietuvos kultūros taryba

Informacija: www.ktkc.lt